stanford-oval/wikipedia huggingface dataset:
דבר המלך במועצה
דבר המלך במועצה על פלשתינה

עם כינון המנדט הבריטי בארץ ישראל, פורסם בלונדון ב-10 באוגוסט 1922 דבר המלך במועצה על פלשתינה (באנגלית: The Palestine Order-in-Council). קובץ חוקים זה נוסח באנגלית, אך תורגם והתפרסם גם בעברית ובערבית. בתרגום לעברית הופיע לראשונה הביטוי "דבר המלך במועצה", והיה זה אחד הפרסומים הראשונים בעברית מטעם רשות ממלכתית בתקופה המודרנית.
החוקים שפורסמו ב"דבר המלך במועצה" משנת 1922 הסדירו עניינים עקרוניים באופי שלטון המנדט ואופן ניהולו, ולפיכך הוא שימש מעין חוקה למנדט הבריטי. קבצים נוספים של "דבר המלך במועצה" פורסמו מדי פעם על-פי דוחות הממשלה הבריטית שכונו "ספר לבן". שלטון המנדט לא כלל גוף מחוקק מקומי, ולפיכך עיקר החקיקה המנדטורית נעשתה בשיטה זו. חלק מחוקי "דבר המלך במועצה" הסמיכו את הנציב העליון הבריטי לנקוט צעדים שונים או לקבוע תקנות מסוימות שיחולו בשטח המנדט.
קבצים של "דבר המלך במועצה" לגבי "המנדט הבריטי על פלשתינה (א"י)" פורסמו בתאריכים האלה:
1917 - עם כינון הממשל הצבאי הבריטי בארץ ישראל, פורסם חוק הקובע כי דיני המג'לה העות'מאנית יישארו בתוקפם, אולם במקרה של לאקונה בחוק, יקבע המשפט המקובל הבריטי.
1922 - עם כינון ממשל המנדט האזרחי, פורסמו חוקים המתווים את אופי השלטון, כללי ניהול המנדט וחוקים בסיסיים אחרים. בין החוקים האלה:
ניתוק עבר הירדן משטח המנדט - סעיף 86.
קביעת מוסדות המנדט והדרך למנות או לבחור את בעלי התפקידים בהם.
קביעת כללי אכיפת החוק והענישה בשטח המנדט.
הבטחת אוטונומיה לבתי הדין הדתיים  (מוסלמיים, יהודיים ונוצריים) בעניינים של מעמד אישי (נישואים, גירושים וכדומה) - סעיפים 51-57.
קביעת השפות הרשמיות: אנגלית, ערבית ועברית (ראו גם: מדיניות לשונית בישראל) - סעיף 82.
הבטחת חופש הפולחן הדתי והמצפון - סעיף 83.
1927 - הנהגת הלירה הארץ-ישראלית.
1937 - הסמכת הנציב העליון להתקין תקנות, לפי שיקול דעתו הבלתי מוגבל, לשם הבטחת ביטחון הציבור ודיכוי התקוממויות. מכוח חוק זה נקבעו ב-1945 "תקנות ההגנה (שעת חרום)".
ב-29 באפריל 1948 חוקק הפרלמנט הבריטי חוק (Palestine Act 1948) המבטל את כל החקיקה הבריטית בארץ ישראל בעת סיום המנדט (בחצות הלילה שבין 14 ל-15 במאי 1948). אף על-פי כן, מרבית החוקים המנדטוריים נותרו בתוקף בתחומי מדינת ישראל על-פי "מנשר מועצת המדינה הזמנית" שפורסם במעמד הקראת מגילת העצמאות, ב-14 במאי 1948, ולאור פקודת סדרי השלטון והמשפט שחוקקה מועצת המדינה הזמנית ב-19 במאי 1948. החוקים העיקריים שנותרו בתוקף במדינת ישראל מתוך קובצי "דבר המלך במועצה" הם החוקים שפורסמו ב-1922 (בתיקונים ושינויים שנקבעו ב"פקודת סדרי השלטון והמשפט"), ותקנות ההגנה לשעת חירום שנחקקו ב-1945 על-פי "דבר המלך במועצה" משנת 1937. הסמכות לשנות או לבטל את החוקים האלה נמצאת כיום בידי הכנסת.
ראו גם

חקיקת משנה בישראל
הערות שוליים

↑  מנשר מועצת המדינה הזמנית, באתר ויקיטקסט
| --- | --- |
בקרת זהויות :  NLI: 987007550946105171  LCCN: sh85095374 
מפת ניתוק עבר הירדן משטח המנדט, 1922
שטר של הלירה הארץ-ישראלית, 1927
דאיניוס אדומייטיס

| --- | --- |

אדומייטיס במאי 2014
 לידה:  19 בינואר 1974 (בן 50) שאקי, הרפובליקה הסובייטית הסוציאליסטית הליטאית, ברית המועצות ברית המועצות
 עמדה:  סמול פורוורד
 גובה:  2.01
 מספר:  10
דאיניוס אדומייטיס (בליטאית: Dainius Adomaitis; נולד ב-19 בינואר 1974) הוא כדורסלן עבר ליטאי ומאמן בהווה. בעברו אימן את הפועל ירושלים.
קריירה כשחקן

אדומייטיס שיחק בעמדת הסמול פורווד.
במהלך הקריירה שלו שיחק אדומייטיס בקבוצות רבות בליטא, ביניהן ז'לגיריס, עמה זכה באליפות היורוליג בשנת 1999.
קריירה כשחקן > מפגשים נגד ישראליות

אדומייטיס נפגש נגד קבוצות ישראליות רבות וגם נגד נבחרות ישראל למיניהן, כדוגמה: נבחרת העתודה, נבחרת ישראל, מכבי תל אביב, עירוני נהריה ומכבי ראשון לציון.
קריירה כמאמן

לפני שהתמנה למאמנה של הפועל ירושלים, אימן אדומייטיס את ריטאס וילנה ונבחרת ליטא.
דולי ג'ונסון

דוּלי ג'ונסון (אנגלית: Dulee Johnson; נולד ב-7 בנובמבר 1984 במונרוביה, ליבריה) הוא כדורגלן עבר ליברי ששיחק העמדת הקשר האחורי.
קריירה

ג'ונסון החל במחלקת הנוער של הקבוצה הליברית לואן סטאר, וב-1998 השתתף בגביע גות'יה השוודי, שם התגלה על ידי סוכן הקבוצה השוודית פלודה. לאחר עונה עבר להֵקֶן ששיחקה בין היתר בליגת העל השוודית. מקץ 4 עונות נוספות עזב והגיע לא.י.ק סולנה, בתור מחליפו של דרק בואטנג. בעונת 2007/2008 הגיע ג'ונסון לישראל עם קבוצתו, כדי לשחק מול הפועל תל אביב, בסיבוב הראשון של גביע אופ"א, לה הפסידו 0-1 בסיכום שני המשחקים.
לקראת עונת 2008/2009 חתם ג'ונסון במכבי תל אביב לשלוש שנים. מעברו לתל אביב יצא לפועל על אף שחלה במלריה בעת ששהה בליבריה ולמרות מספר עבירות תנועה שנרשמו לחובתו. ג'ונסון זכה עם הקבוצה בגביע הטוטו באותה עונה, אולם לאחר עונה אחת בלבד במדיה נמכר חזרה לא.י.ק סולנה.
לאחר עונה נוספת בשוודיה, ניסה ג'ונסון את מזלו ביוון בקבוצת פאנטוליקוס, אך שוחרר ממנה כעבור חצי עונה בשל בעיות התנהגות, ועבר לשחק בהולנד בקבוצת דה חראפסחאפ, שגם ממנה סולק אחרי חצי עונה בלבד. בקיץ 2012 עבר ג'ונסון לאמזאזולו הדרום אפריקנית.
בינואר 2013 חתם בקבוצת ברוגה מהליגה השנייה בשוודיה. בפברואר 2014 חתם בקבוצת סג'אטה נבודאר מליגת העל הרומנית. ב-2 בספטמבר 2015 חתם כמוס מהליגה הנורווגית השנייה. ב-9 בינואר 2016 חתם במולדה מהליגה הנורווגית הראשונה, אך הספיק לערוך הופעה אחת בלבד בגביע, ולא רשם כלל הופעות ליגה עד ששוחרר מהמועדון ב-1 ביוני, כחצי שנה אחר כך. עם שחרורו הצטרף לסטארט, גם היא מליגת העל הנורווגית.
את הופעת הבכורה שלו בנבחרת ליבריה ערך ג'ונסון בשנת 2001, ועד שנת 2011 ערך 25 הופעות בנבחרת.
הערות שוליים

↑  אור שפונדר, ‏דולי ג'ונסון חתם במכבי תל-אביב לשלוש שנים, באתר ONE‏, 30 ביולי 2008
↑  רענן ברנובסקי‏, דולי ג'ונסון חוזר לסולנה השבדית, באתר וואלה, 11 ביוני 2009
↑  ynet, פנתוליקוס: דולי ג'ונסון שוחרר בגלל התנהגותו, באתר ynet, 29 במרץ 2011
↑  דולי ג'ונסון נהג שיכור וסולק מדה חראפשחאפ, באתר ynet, 6 באוקטובר 2011
↑  אוסקר סיכם בצ'לסי, "פירלו החדש" חתם בפ.ס.ז', באתר ONE‏, 16 ביולי 2012
דולי וילסון

| --- | --- |

 לידה:  3 באפריל 1886 טיילר, ארצות הברית 
 פטירה:  30 במאי 1953 (בגיל 67) לוס אנג'לס, ארצות הברית 
 מקום קבורה:  בית העלמין אנג'לוס רוזדייל 
 שם לידה:  Arthur Wilson 
 סוגה מועדפת:  מוזיקה פופולרית 
 מדינה:  ארצות הברית 
 תקופת הפעילות:  מ-1908 
 פרופיל ב-IMDb
 
ארתור "דולי" וילסון (באנגלית: Arthur "Dooley" Wilson;‏ 3 באפריל 1886 - 30 במאי 1953), היה שחקן, זמר ומוזיקאי אפרו-אמריקאי, הידוע בשל תפקידו כ"סם" בסרט "קזבלנקה" משנת 1942.
קריירה

וילסון נולד בעיירה טיילר בטקסס בשנת 1886, ועבד בתיאטראות לשחורים בשיקגו ובניו יורק משנת 1908 ועד לתחילת שנות ה-30. לאחר מכן החל להופיע בקולנוע ועל בימת מחזות הזמר בברודוויי, עד לשנות ה-50.ב-1949 שיחק בסרט "בוא לאורווה" לצידו של סלסט הולם ולורטה יאנג. בשנת 1953 הופיע בסדרה "ביולה שואו" בטלוויזיה.
את הכינוי "דולי" קיבל בעת שעבד בתיאטרון הסיני בשיקגו בשנת 1908, בעת שביצע את השיר האירי "מר דולי" כשפניו צבועות בלבן.
הפריצה שלו לברודוויי הייתה בתפקיד "ג'ו הקטן", שובב עצל וסטיריאוטיפי במחזה המוזיקלי "בקתה בשמיים" בשנת 1941. לאחר מכן שיחק במחזות שונים בברודוויי, ובאופן ראוי לציון במחזה "בלומר גירל" בין 1946 ל-1948. השיר "הנשר ואני" ששר במחזה זה נבחר על ידי הסמית'סוניאן להכלל באוסף ההקלטות המתעד את התפתחות התיאטרון המוזיקלי האמריקאי.
קזבלנקה

וילסון הופיע בלמעלה מעשרים סרטים, אך הופעתו היחידה שנשמרה בזיכרון צופי הקולנוע הייתה בתפקיד סם, בסרט "קזבלנקה". על תפקיד זה קיבל 350$ לשבוע במשך שבעה שבועות. סידני גרינסטריט, לדוגמה, ששיחק לצידו באותו הסרט, קיבל 3,750$ לשבוע.
סם הוא זמר ופסנתרן המועסק בידי ריק בליין (המפרי בוגרט) בעלים של מועדון לילה בקזבלנקה, בימי צרפת של וישי. השיר "בחלוף הזמן" שכתב הרמן הופפלד, מופיע כתבנית מוזיקלית לאורך כל הסרט. ריק ואילזה (אינגריד ברגמן) מתייחסים אל השיר כ"שיר שלהם" והוא מעלה בהם זכרונות לימי אהבתם בפריז בטרם נכבשה על ידי הגרמנים. בשל פרידתם, ונישואיה של אילזה לאחר, אסר ריק על סם לנגן את השיר במועדון שלו. כאשר אילזה מופיעה במועדון היא מבקשת מסם לנגן אותו, וסם מהסס בתחילה, אך לאחר מכן מנגן את השיר. הביצוע לשיר זכור בשל עצמו, כמו גם בשל האזכורים הקולנועיים המרובים לסצנה זו שבאו בעקבותיו. השיר מפנה את תשומת לבו של ריק להגעתה של אילזה למועדון, ומרמז על כך שאש אהבתם לא מתה.
בסצנה מאוחרת יותר יושב ריק במועדון החשוך, לבדו עם סם, שותה בכבדות ומענה את עצמו בהתעקשו על כך שסאם ינגן את השיר שוב ושוב, באמרו "ניגנת את זה בשבילה, אתה יכול לנגן את זה בשבילי... אם היא יכולה לשאת זאת, כך גם אני. נגן את זה!". שורה זו שובשה באזכורים מאוחרים יותר ל"נגן את זה שוב, סם" (Play it again, Sam), ובעברית חל שיבוש נוסף, כך ששמו של המחזה והסרט של וודי אלן משנת 1972 המתבסס על שורה זו, הפך ל"שחק אותה סם".
וילסון מנגן שירים נוספים בסרט, כגון: "It Had To Be You", "Shine,  ו"Knock On Wood".
וילסון היה זמר ומתופף, אך לא פסנתרן. נגינת הפסנתר בסרט בוצעה על ידי פסנתרן בשם אליוט קרפנטר, שהוצב במקום נסתר מן המצלמה בו יכול היה וילסון לראות אותו ולחקות את תנועות ידיו. ב-1949 שיחק בסרט "בוא לאורווה" לצידן של לורטה יאנג וסלסט הולם.
גלעד לחללי טייסת 114

| --- | --- |

 מידע כללי
 סוג:  אנדרטה 
 על שם:  חלל מערכות ישראל 
 מיקום:  הר הרוח 
 מדינה:  ישראל 
 הקמה ובנייה
 תקופת הבנייה:  ?–2002
 תאריך פתיחה רשמי:  2002 
 קואורדינטות:  31°49′18″N 35°05′17″E﻿ / ﻿31.821666666667°N 35.088055555556°E﻿ / 31.821666666667; 35.088055555556
  (למפת הרי ירושלים מוגדלת) גלעד לחללי טייסת 114(למפת הרי ירושלים רגילה) גלעד לחללי טייסת 114(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גלעד לחללי טייסת 114(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גלעד לחללי טייסת 114
 
הגַּלְעֵד לחללי טייסת 114 ניצב בגן הלאומי הר הרוח שממערב לירושלים.
טייסת 114

טייסת 114 (טייסת מובילי הלילה) היא טייסת המסוקים הכבדים הראשונה שהוקמה בחיל האוויר הישראלי. מאז הקמתה ב-1966 השתתפה בכל מלחמות ישראל ובעשרות פעולות צה"ל, כשהיא מפעילה מסוקי סופר פרלון ויסעור. אנשי צוות אוויר של הטייסת נפלו בין השאר באסון הנ"ד ובנפילת מסוק מטיל נ"ט בשלהי מלחמת לבנון השנייה.
הקמה

אתר ההנצחה הוקם בשנת 2002 ביוזמת ותיקי הטייסת על מדרונו הצפוני של הר הרוח. הגלעד לחללים הוא סלע טבעי מהרי יהודה, הניצב בשוליה של רחבה מרוצפת קטנה המוקפת עצים. על חזיתו המלוטשת של הסלע נחרתו המלים לזכר חברינו ומתחתיהן חרותים שמות 31 הנופלים.
מול הרחבה נבנו מספר קירות קשתיים מאבן המשמשים כספסלי ישיבה. בקרבתה ניצבים שולחנות פיקניק לנופשים.
בשנת 2014 שופץ אתר ההנצחה והונגש למוגבלים בתנועה על ידי קרן קיימת לישראל.
ראו גם

הר הטייסים
דהב

| --- | --- |

דהב עם שקיעת החמה
 מדינה:  מצרים מצרים
 מחוז:   דרום סיני
 גובה:  21 מטרים
 אוכלוסייה:  ‏
  ‑ בעיר:  4,479 (נובמבר 2006)
 קואורדינטות:  28°29′35″N 34°30′17″E﻿ / ﻿28.493055555556°N 34.504722222222°E﻿ / 28.493055555556; 34.504722222222 
 אזור זמן:  UTC +2
  מפת מיקום  מפה מפורטת   (למפת סיני מוגדלת) אל-עריש אסמאעיליה שארם א-שייח' סואץ ג'בל קתרינה טאבה נואיבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףדהב(למפת סיני רגילה) אל-עריש אסמאעיליה שארם א-שייח' סואץ ג'בל קתרינה טאבה נואיבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףדהב  he tabBackground:;tabBorder:#aaa;defaultTab:0;
דַהַבּ (בערבית מצרית: دهب [ˈdæhæb]) היא עיירה בחופו המזרחי של חצי האי סיני, באמצע הדרך בין שארם א-שייח' לנואיבה. האזור המכונה דהב מורכב מהעיירה עצמה ומשני כפרים בדואים הסמוכים אליה מצפון. הקטן מביניהם נקרא מָשְרָבּה והגדול והצפוני יותר נקרא אָסאלָה. בערבית, פירוש השם דהב הוא "זהב". בזמן השלטון הישראלי היה במקום יישוב ישראלי בשם "די זהב", שכונה כך על סמך זיהוי המקום עם "די זהב" הנזכר בתחילת ספר דברים.
במבצע קדש הגיעה לדהב חטיבה 9 לאחר שחצתה את כל מזרח סיני על גבי רכבים. כוח הסיור שנכנס שאנן אל חורשות הדקלים נתקל במספר חיילים סודנים ששהו בדהב ככיתת משמר והתחבאו בין הדקלים עם כניסת הכוח. אחדים מחיילי הכוח הישראלי נהרגו ועוד מספר נפצעו.
דהב ידועה בשונית האלמוגים העשירה שמסביבה, אשר הפכה אותה ליעד תיירות פופולרי לישראלים ואירופאים. בין אתרי הצלילה שבסביבתה מוכרים בעיקר "החור הכחול", "הפעמונים" וה-"קניון". באזור דהב מצויים מלונות ומועדוני צלילה רבים. רוב התיירות הממוסדת ממוקמת מסביב לעיירה ואילו התיירות הזולה יותר נמצאת במפרץ הכפר אסאלה. משנות ה-90 דהב מצויה בהתפתחות מהירה בעקבות התגברות התיירות. בעיר, שבעבר הלא רחוק היו בה טלפונים ספורים ואף לא בנק אחד, יש כיום טיילת, בתי קפה עם חיבור לאינטרנט ותשתיות מתקדמות.
בטיילת מצוי אתר העתיקות של מצודת דהב, זוהי מצודה נבטית ששמרה על מעגן דהב שככל הנראה היה לו תפקיד במערך המסחר הימי הנבטי.
ב-24 באפריל 2006 ביצע ארגון הטרור צבאות הייחוד והג'יהאד בפלסטין פיגוע באתרי תיירות בעיר. המתקפה כללה שלושה מחבלים מתאבדים, שמחקירת האירוע התברר שהיו בדואים, אשר פוצצו בו זמנית שלושה מטעני נפץ. בפיגוע נהרגו 23 בני אדם, רובם מצרים, ונפצעו כ-80 בני אדם, בתוכם תיירים מישראל וממדינות רבות נוספות.
הערות שוליים

↑  אוריאל רייגולד, המסע אל שרם-א-שייך, תל אביב: מעריב, 1966
↑  סדרת פיגועים בדהב: עשרות הרוגים - לא ישראלים, באתר ynet, 25 באפריל 2006
גלעד נויטל

| --- | --- |

 לידה:  22 בדצמבר 1959 (בן 64) 
 מדינה:  ישראל 
 השכלה:  אוניברסיטת תל אביב  תיכון א' לאמנויות תל אביב 
 תפקידים בולטים:  נשיא בית המשפט המחוזי 
 
גלעד נויטל (נולד ב־22 בדצמבר 1959) הוא שופט המכהן כנשיא בית המשפט המחוזי בתל אביב-יפו. לפני כן שימש סגן נשיא של בית המשפט ומנהל המחלקה הפלילית.
ביוגרפיה

אביו של נויטל, זאב, היה ניצול שואה ועובד בכיר בחברת גפים – מכון אורתופדי בתל השומר.
גלעד נויטל למד בבית הספר תיכון עירוני א' בתל אביב. בצה"ל שירת כחובש קרבי ביחידת חילוץ ופינוי בהיטס בחיל האוויר, וכמדריך חובשים מוטסים. בשנת 1981 השתחרר מהצבא והחל בלימודי משפטים באוניברסיטת תל אביב. קיבל את תואר הבוגר בשנת 1984, והחל בהתמחות במחלקה האזרחית של פרקליטות מחוז תל אביב ובמשרד עורכי דין פרטי. ב־1986 הוסמך כעורך דין, ועבד במשך כשלוש שנים במשרד עורכי דין שעיסוקו במשפט האזרחי.
בשנת 1989 החל לעבוד במשרד המשפטים, ושם מונה ב־1990 עוזר בכיר ליועץ המשפטי לממשלה. באותה שנה קיבל את התואר השני במשפטים מטעם אוניברסיטת תל אביב, שאותו השלים במסלול המחקרי ובהצטיינות יתרה.
בשנת 1994 מונה לשופט בבית משפט השלום בתל אביב, וב־2007 מונה לבית המשפט המחוזי בעיר. במרבית שנותיו בבית המשפט, עד היום, הוא יושב בראש הרכבים הדנים בתיקי פשע חמור. ב־2017 מונה לסגן נשיא בית המשפט ולמנהל המחלקה הפלילית.
בנובמבר 2016 ובינואר 2018 פורסם כי שמו כלול ברשימת 25 המועמדים לכהונת שופט בבית המשפט העליון.
מאז 1 בנובמבר 2020 נויטל מכהן כנשיא בית המשפט המחוזי בתל אביב (בפועל), מינוי שעליו הוחלט ב־18 באוגוסט אותה שנה.
נויטל משמש מרצה למשפטים באוניברסיטת תל אביב, במכללה האקדמית נתניה ובקריה האקדמית אונו.
הערות שוליים

↑  הילה רז, השופט נויטל: דוחק בעורכי הדין - אך נזהר עם וינרוט - פרופיל של מי שיחרוץ את דינו, באתר TheMarker‏, 31 באוקטובר 2010
↑  טובה צימוקי, ברקע הסערה: פורסמה רשימת המועמדים לעליון, באתר ynet, 6 בנובמבר 2016
↑  טובה צימוקי, זו רשימת המועמדים הסופית לעליון. המומלץ של שקד – אלוף ברה"מ לנוער בשחמט, באתר ynet, 8 בינואר 2018
↑  חן מענית, ‏השופט גלעד נויטל מונה לתפקיד נשיא בית המשפט המחוזי בתל אביב, באתר גלובס, 18 באוגוסט 2020
גארת' גייטס

| --- | --- |

 לידה:  12 ביולי 1984 (בן 40) ברדפורד, מערב יורקשייר, אנגליה 
 שם לידה:  Gareth Paul Gates
 מוקד פעילות:  הממלכה המאוחדת 
 תקופת הפעילות:  מ-2002
 מקום לימודים:  Dixons City Academy 
 סוגה:  מוזיקת פופ 
 שפה מועדפת:  אנגלית 
 כלי נגינה:  פסנתר 
 חברת תקליטים:  19 רקורדינגס, RCA 
 שיתופי פעולה בולטים:  ויל יאנג
 פרסים והוקרה:  תקליט השנה 
 www.garethgates.com
 פרופיל ב-IMDb
 
גארת' פול גייטס (באנגלית: Gareth Paul Gates; נולד ב-12 ביולי 1984) הוא זמר-יוצר אנגלי. גייטס התפרסם בעונה הראשונה של פופ איידול (אנ') בה סיים במקום השני. גייטס מכר למעלה מ-3.5 מיליון תקליטים בבריטניה. הוא ידוע גם בכך שסובל מגמגום ודיבר בפומבי על כך שסבל גם מהפרעות דיבור בגיל הרך, וכיום משמש בעצמו כמאמן לדיבור נכון.
ביוגרפיה

גייטס נולד בברדפורד, מערב יורקשייר, אנגליה, הבכור מבין ארבעה ילדים. יש לו שלוש אחיות.
גייטס הצטרף למקהלה של קתדרלת ברדפורד בגיל תשע, בגיל 11 היה לסולן הראשי בקתדרלה, ושר סולו למלכה כשביקרה בקתדרלה בשנת 1997. גייטס הגיע לרמה שמונה בפסנתר, גיטרה קלאסית ושירה. הוא התקבל גם לקולג' המלכותי למוזיקה שבמנצ'סטר בטרם החל להופיע כמתמודד בפופ איידול.
קריירה > פופ איידול

גייטס היה הפייבוריט בתחרות, אך סיים בסופו של דבר במקום השני בעונה הראשונה שנערכה ב-2002 (לאחר ויל יאנג). אף על פי שלא זכה בתחרות, הוא הוחתם בחברת התקליטים BMG שבבעלותו של סיימון קאוול.
קריירה > לאחר מכן

הסינגל הראשון של גייטס היה גרסה מחודשת ל-Unchained Melody של The Righteous Brothers איתו הגיע גיימס למקום הראשון במצעד הסינגלים בבריטניה. גם הסינגל השני שלו, "מישהו מאיתנו" הגיע למקום הראשון. גם הסינגל השלישי שלו, The Long and Winding Road, דואט יחד עם מנצח העונה של פופ איידול בה השתתף, ויל יאנג, הגיע למקום הראשון במצעדים. "מה ליבי רוצה לומר", הסינגל הרביעי של גייטס, הגיע למקום החמישי.
אלבום הבכורה שלו "What My Heart Wants to Say" נכנס למצעדים במקום השני ומכר למעלה מ-100,000 עותקים בשבוע הראשון והגיע לפלטינה כפולה.
בשנת 2003 גייטס שר את "Comic Relief", הסינגל נשאר גם הוא במקום הראשון במצעדים במשך שבועיים.
שני הסינגלים הבאים שלו Sunshine ו-Say It Isn't So הגיעו למקום השלישי והרביעי בהתאמה במצעד הבריטי. אלבומו השני, Go Your Own Way, נכנס למצעד הבריטי במקום ה-11, אך הגיע למקום הראשון בכמה מדינות אסיה, שם זכה לפלטינה.
גייטס זכה להצלחה רבה מחוץ לבריטניה, במיוחד באסיה, דרום אפריקה ומדינות רבות באירופה. הוא זכה בפרס MTV אסיה לזמר הבינלאומי הטוב ביותר בשנת 2003/4 והוכר על ידי MTV סין ו-MTV טאיוואן באותה קטגוריה.
Say It Is Not So, סינגל משנת 2003 שהגיע למצעדים במקום הרביעי, הוא הסינגל האחרון של גייטס שיצא עד היום בבריטניה. בתחילת 2004 המשיך בקידומו באירופה ובאסיה. בסופו של דבר הוא החליט לקחת הפסקה ועבד כמאמן שפות ומדריך לשון בתוכנית מקגווייר, מה שעזר לו גם לשלוט בקשיי השפה שלו.
גייטס ניסה להעלות את המודעות לאיידס בעזרת קונצרט צדקה שערך לעיני 50,000 איש.
עד כה מכר גייטס למעלה מחמישה מיליון סינגלים בבריטניה בלבד, כולל הסינגל השני והשישי הנמכר ביותר בשנת 2002 (Unchained Melody, נמכר ב-1.3 מיליון עותקים), ו-Any of Us Stupid Mistake, (שנמכר ב-570,000 עותקים) והסינגל הנמכר ביותר לשנת 2003, רוח בשמיים (שמנכר ב-550,000 עותקים).
קריירה > משנת 2005

בזמן שעבד על אלבום הקאמבק שלו בשנת 2005, הוא נפרד מחברת התקליטים שלו SonyBMG באפריל 2006. גייטס הופיע בסרט תיעודי בשם מה קרה לגארת' גייטס? הסרט התיעודי סקר את חיי המוזיקה של גייטס ובחייו הפרטיים, הוא שודר ב-ITV1 בדצמבר 2006. אלבומו יצא לאור ביוני 2007, האלבום הופק על ידי מרטין טרפה.
מאז 2004, גייטס עבד באופן אינטנסיבי עם הזמרת והפזמונאית ג'ודי צוק, שידועה בעיקר בזכות הלהיט שלה Stay With Me Till Till Dawn משנת 1979.
בינואר 2008 השתתף גייטס בתוכנית ההחלקה הבריטית "רוקדים על קרח".
מאז ינואר 2009 מופיע גייטס בתיאטרון אדלפי בלונדון בתפקיד יוסף במחזמר יוסף וכתונת הפסים המשגעת. בראיון הוא אמר שהוא שר על יוסף בגיל שמונה וכי תפקיד זה מגשים לו חלום גדול.
חיים אישיים

גייטס הוא מאמן דיבור מיומן ומדריך קורסים בתוכנית מקגווייר, ועוזר לאלו שמגמגמים בדומה לאיך שהוא היה בעבר. גייטס הוא היה הבריטי הצעיר ביותר שהוכשר כמאמן דיבור לתוכנית זו. בפברואר 2005 הוא הוביל קורס לראשונה ובאוגוסט 2006 הוא הוביל קורס באופן עצמאי.
גייטס נשוי לחברתו הוותיקה, הרקדנית, הכוריאוגרפית והדוגמנית סוזן מול מ-18 ביולי 2008. ב-6 באפריל 2009 הם הפכו להורים לבת. הזוג מתגורר בלונדון.
דיסקוגרפיה

(2002): What My Heart Wants to Say
(2003): Go Your Own Way
(2007): Pictures of the Other Side
(2014): The Very Best of Gareth Gates
הערות שוליים

↑  BBC - Bradford and West Yorkshire - Making a fresh start, www.bbc.co.uk
↑  News, web.archive.org, ‏11 במאי 2006
↑  Craven Herald - Choir sings praises of Pop Idol Gareth, web.archive.org, ‏19 במאי 2009
↑  Lynn Barber meets Gareth Gates, the Guardian, ‏2 במרץ 2003 (באנגלית)
↑  Gareth Gates Welcomes First Child | Showbiz Spy - celebrity news, rumors & gossip, web.archive.org, ‏20 ביולי 2017
| --- | --- |
בקרת זהויות :  BnF: cb14506985q (data)  GND: 128347988  ISNI: 0000 0000 5339 8404  LCCN: nr2003007526  MusicBrainz: 32b81271-e4e7-4ee0-a095-63c7bdac69b8  NTA: 24247120X  VIAF: 74083813   WorldCat (עם VIAF): 74083813
דה ריבר קפה

| --- | --- |

 מידע כללי
 סוג:  מסעדה 
 מיקום:  האמרסמית' ופולהאם 
 מדינה:  הממלכה המאוחדת 
 הקמה ובנייה
 תקופת הבנייה:  ?–1987
 תאריך פתיחה רשמי:  1987 
 קואורדינטות:  51°29′02″N 0°13′27″W﻿ / ﻿51.4839°N 0.224167°W﻿ / 51.4839; -0.224167
 www.rivercafe.co.uk
  (למפת לונדון מוגדלת) קנט סארי ברקשייר בקינגהאם הרטפורדשייר אסקסדה ריבר קפה(למפת לונדון רגילה) קנט סארי בר. בקי. הרטפורדשייר אסקסדה ריבר קפה(למפת רובע האמרסמית' ופולהאם רגילה) דה ריבר קפה(למפת רובע האמרסמית' ופולהאם מוגדלת) דה ריבר קפה
 
דה ריבר קפה (באנגלית: The River Café) היא מסעדה ברובעי לונדון בהאמרסמית' ופולהאם, לונדון, אנגליה, המתמחה במטבח האיטלקי. היא בבעלותה ובניהולה של רות רוג'רס ועד ל-2010, שותפתה הייתה רוז גריי.
פעילות

המסעדה ממוקמת על הגדה הצפונית של התמזה בהאמרסמית' (ליד תחנת הרכבת האמרסמית'), בדאקהמז, במחסן לשעבר של חברת הנפט של דאקהמז, שהותאם בידי הארכיטקט לורד ריצ'רד רוג'רס, בעלה של רות רוג'רס (ליידי רוג'רס). הוא נפתח ב-1987 כבית קפה לפועלים בבעלות משותפת האדריכלים, עם גן שמשקיף על נהר התמזה.
"דה ריבר קפה" הביאה ללונדון את טעמי הבישול האיטלקי הביתי עם דגש על המרכיבים המובחרים ביותר, ותפריט יין על טהרת יינות איטליה. המסעדה גם הביאה ללונדון את המטבח המודרני והפתוח וחדר אוכל עם אווירה תוססת. "מקורות, מקורות, מקורות" היא המנטרה של רוג'רס וגריי. התפריטים משתנים בהתמדה (לפעמים פעמיים ביום) על-מנת לתת מענה לשינויי העונות ולמוצרים הטובים ביותר בשוק, כשהמפתח הוא פשטות. תבשילים מוכרים הם כוללים: ריזוטו פטריות בר, סול דובר ודג ג'ון דורי מעושן בתנור העץ של המסעדה, וקינוחים איטלקיים עשירים הכוללים עוגת שקדים ולימון או עוגות שוקולד "נמסיס".
המסעדה זכתה בכוכב במדריך מישלן האדום וזוכה לתשבחות רבות, אם כי לפעמים נמתחת עליה מביקורת בשל מחיריה הגבוהים.
גריי ורוג'רס כתבו שישה ספרים מצליחים מאוד, בכללם Italian Easy ו- The London River Café Cook Book. הספר הראשון שלהן, Italian Country Cookbook, זכה גם בפרס גלנפידיך עבור ספר האוכל הטוב ביותר של השנה וגם בפרס BCA לספר המאויר הטוב של השנה. רוג'רס וגריי הגישו תוכנית טלוויזיה בת תריסר פרקים בערוץ 4 בשם The Italian Kitchen.
"דה ריבר קפה" גם ידועה בזכות מספר שפים מוצלחים שהתלמדו במטבחיה. אלו כוללים את סם קלארק מ"מורו", אד ביינס מ"רנדאל אנד אובין", אפריל בלומפלד ב"ספוטד פיג" (בניו יורק) והשפים הידוענים ג'יימי אוליבר, יו פירנלי-וויטינגסטול וטובי פוטוק.
ב-2008 נסגרה המסעדה זמנית בעקבות שרפה שפרצה ביום שבת ה-5 באפריל. לפי אתר האינטרנט של הסנדיי מירור, השרפה החלה בסביבות שעה 19:30 ולקח שעתיים להשתלט עליה. במאמר נכתב כי בסביבות עשרה אחוזים מקומת הקרקע נאכלה באש. המסעדה נפתחה בסתיו 2008 אחרי שיפוץ נרחב שכלל מטבח פתוח לחלוטין ובו מותקן תנור עץ וחדר פרטי חדש.
רוג'רס וגריי נבחרו כחברות מסדר האימפריה הבריטית ב-2010.
ב-28 בפברואר 2010, גריי (ששמה המלא קלמנסי רוז גריי) הלכה לעולמה כתוצאה ממחלת הסרטן בגיל 71.
לקריאה נוספת

שגיא כהן, מדריך מפה למסעדות הטובות בעולם, הוצאת מפה, תשס"ג 2003, עמ' 51.
Rose Gray and Ruth Rogers - The River Café Cook Book, (Ebury Press, 1996) ISBN 0091812550
גארת' דייוויד-לויד

| --- | --- |

דייוויד-לויד, דצמבר 2015
 לידה:  28 במרץ 1981 (בן 43) Bettws, הממלכה המאוחדת 
 מדינה:  הממלכה המאוחדת 
 http://www.GarethDavid-Lloyd.co.uk
 פרופיל ב-IMDb
 
גארת' דייוויד לויד (באנגלית: Gareth David Lloyd; נולד ב-28 במרץ 1981) הוא שחקן ולשי הידוע בעיקר מהופעתו בתפקיד יאנטו ג'ונס בסדרת המדע בדיוני הבריטית "טורצ'ווד".
ביוגרפיה

דייוויד-לויד נולד בבטווס שבעיר ניופורט בוויילס. הופעתו הראשונה כשחקן הייתה בתפקיד רובוט בהצגת בית ספר. בנעוריו הצטרף לתיאטרון לנוער (Gwent Young People's Theatre) באברגווני, ולתיאטרון דולמן לנוער בניופורט. הוא הופיע אז במחזות אחדים בהם "מקבת'", "אופרה בגרוש" ו"הנרי החמישי" בו שיחק בתפקיד הראשי. הוא למד אמנויות הבמה בקרוסקיז קולג' בדרום ויילס. כשניל קינוק, מנהיג מפלגת הלייבור לשעבר, ראה את דייוויד-לויד מופיע במונמות', הוא שלח לו 250£ כדי שייקדם את קריירת המשחק שלו.